Наручилац : ЈКП Водовод Златибор

Број : 2410

Датум : 23.07.2018.године

 **ПИТАЊА ПОНУЂАЧА И ОДГОВОРИ НАРУЧИОЦА**

У складу са чл. 63. ЗЈН Наручилац објављује одговоре на Захтев за појашњење број 2409 од 23.07.2018.год. поднет од стране заинтересованог лица у поступку јавне набавке :

 **ЈНМВ-р 08/18 Израда истражно-експлоатационог бунара ИЕБГ-1/18 Грабовица**

**Питања Понуђача** :

1. Potpisuje li se sada obrazac 3U (model ugovora)

2. Dostavljaju li se menice sa propratnom dokumentacijom uz obrazac 7 i 8 ili samo potpisane izjave.

**1) Одговор Наручиоца** : Модел уговора (Образац 3 У) понуђач је дужан да **попуни, потпише и овери печатом**.

**Образложење :**

У конкурсној документацији **на страни 12** је наведено :

2.3) Обрасце и изјаве у понуди својим потписом и печатом фирме ( на месту печата-М.П.) оверава одговорно лице понуђача које је овлашћено за заступање фирме и које ће потписати уговор о јавној набавци (одн. одговорно лице овлашћеног члана групе понуђача–у случају заједничке понуде).

2.4) Обрасце и изјаве, односно понуду, може оверити и друго овлашћено лице понуђача и у том случају у прилогу понуде доставља се одговарајуће овлашћење, оверено и потписано од законског заступника понуђача, у коме се наводи име, презиме и обим овлашћења тог лица.

а **на страни 13** :

7) У Обрасцу 3У-Модел уговора, понуђач наводи тражене податке (о понуђачу, броју и датуму понуде) као и услове понуде наведене у Обрасцу 3П, у складу са датом формом - моделом уговора. Попуњавањем Обрасца 3У понуђач изражава сагласност да уговор закључи у датој форми, под условима из његове понуде и условима из конкурсне документације.

**2) Одговор Наручиоца** : Понуђач уз понуду **не доставља менице за добро извршење посла и гарантни рок**, али је **дужан да** **попуни, потпише и** **печатом овери Изјаве - Обрасце 7 и 8.**

 Понуђач **уз понуду доставља само меницу за озбиљност понуде** са комплетном пратећом документацијом.

 Меницу за добро извршење посла и меницу за отклањање грешака у гарантном року заједно са комплетном пратећом документацијом изабрани понуђач предаје Наручиоцу **у моменту закључења уговора.**

**Образложење :**

 У конкурсној документацији, **на страни 4**, је наведено :

9.1) Меница за озбиљност понуде

 1/ Понуђач је дужан да УЗ ПОНУДУ као средство финансијског обезбеђења за озбиљност понуде ДОСТАВИ МЕНИЦУ ЗА ОЗБИЉНОСТ ПОНУДЕ са комплетном пратећом документацијом, ...;

**на страни 5** :

9.2) Меница за добро извршење посла

 1/ Понуђач коме је додељен уговор дужан је да приликом ЗАКЉУЧЕЊА уговора, као финансијску гаранцију за добро извршење посла, Наручиоцу ПРЕДА МЕНИЦУ ЗА ДОБРО ИЗВРШЕЊЕ ПОСЛА са комплетном пратећом документацијом ... ;

**а на страни 6** :

9.3) Меница за отклањање грешака у гарантном року

 1/ Понуђач коме је додељен уговор дужан је да приликом ЗАКЉУЧЕЊА уговора, као финансијску гаранцију за отклањање грешака у гарантном року, Наручиоцу ПРЕДА МЕНИЦУ ЗА ОТКЛАЊАЊЕ ГРЕШАКА У ГАРАНТНОМ РОКУ са комплетном пратећом документацијом...

Комисија у предметном поступку јавне набавке, Председник Бојана Дабић, с.р.\_\_\_\_\_\_\_\_\_\_\_\_\_\_\_\_\_\_\_